TMBออกแพ็คเกจธุรกรรมเหมาจ่าย799บาท
ทหารไทย ออกแพ็คเกจเหมาจ่าย 799 บาท ให้ภาคธุรกิจประหยัดต้นทุนโอนเงิน-ฝากเช็คข้ามแบงก์&nbsp;&nbsp;
27 ก.ย. 2553

ทหารไทย ออกแพ็คเกจเหมาจ่าย 799 บาท ให้ภาคธุรกิจประหยัดต้นทุนโอนเงิน-ฝากเช็คข้ามแบงก์   
นายปิติ ตัณฑเกษม ประธานเจ้าหน้าที่บริหารธุรกิจขนาดใหญ่ ธนาคารทหารไทย กล่าวว่า ได้ออกผลิตภัณฑ์ “TMB Saver Plus” สำหรับลูกค้าธุรกิจที่มีธุรกรรมผ่านธนาคารจำนวนมาก ด้วยอัตราค่าธรรมเนียมแบบเหมาจ่าย เดือนละ 799 บาท 
ทั้งนี้ แพ็คเกจดังกล่าว ประกอบด้วย บริการโอนเงินข้ามธนาคารครั้งละหลายรายการผ่านบริการธนาคารอิเล็กทรอนิกส์ ล่วงหน้า 1 วันทำงาน รายการละ 9 บาท ไม่จำกัดจำนวนครั้ง จากปกติรายการละ 12-100 บาท 
บริการโอนเงินคู่ค้าระหว่างบัญชีทหารไทยครั้งละหลายรายการล่วงหน้า 1 วัน ผ่านระบบอินเตอร์เน็ต ฟรีไม่จำกัดจำนวน จากปกติรายการละ 15 บาท สำหรับบัญชีในเขตเดียวกัน และรายการละ 30 บาทสำหรับบัญชีข้ามเขต 
บริการรับชำระค่าสินค้าและบริการผ่านทุกช่องทางรายการละ 10 บาท ไม่จำกัดจำนวน จากปกติ 15 บาท สำหรับกรุงเทพฯ และปริมณฑล และ 30 บาท สำหรับเขตภูมิภาค 
นอกจากนี้ ลูกค้าที่สมัครบริการธนาคารอิเล็กทรอนิกส์สำหรับลูกค้าบริษัทฟรีค่าแลกเข้า จากปกติ 1,000 บาท และฟรีเครื่องรับรหัสผ่าน 3 เครื่อง จากปกติเครื่องละ 500 บาท
นายปิติ กล่าวว่า แพ็คเกจเหมาจ่ายรายเดือนจะประหยัดกว่า และตัดความยุ่งยากทิ้งไป คาดว่าลูกค้าจะหันมาทำธุรกรรมผ่านธนาคารเพิ่มขึ้น 100%